唐代藩鎮動亂列表

此列表包含了唐代藩鎮軍士的動亂事件，主要類型為兵士為反抗將官剝削或謀求賞賜而譁變；將校利誘士卒作亂，奪取更多的權力；藩鎮反叛唐中央朝廷，公開實施武裝對抗；藩鎮統帥去除含有威脅的驕兵悍將。

## 玄宗

時間｜涉及藩鎮｜事例

天寶九年（公元750年）｜朔方｜朔方節度使張齊丘給糧失宜，軍士怒，毆其判官，兵馬使郭子儀以身捍齊丘，乃免。

## 肅宗

時間｜涉及藩鎮｜事例

至德二年（公元757年）｜劍南｜正月，劍南兵賈秀等五千人謀反，七月，行營健兒李季、蜀郡兵郭千仞反，皆被平定。

至德二年（公元757年）｜河西｜正月，河西兵馬使蓋庭倫等殺節度使周泌，集眾六萬。支度判官崔稱與中使劉日新平定之。

乾元元年（公元758年）｜北庭｜三月，鎮西北庭行營節度使李嗣業屯河內。北庭兵馬使王惟良謀作亂，嗣業與裨將荔非元禮討誅之。

乾元元年（公元758年）｜淄青｜十二月，平盧節度使王玄志死，肅宗遣中使往察軍中所欲立者。裨將李懷玉殺玄志之子而立侯希逸，朝廷因而授之。節度使由軍士廢立自此始。

乾元二年（公元759年）｜山南東道｜八月，襄州將康楚元、張嘉延據州作亂，刺史王政奔荊州。楚元自稱南楚霸王。九月，張嘉延破荊州。楚元等眾至萬餘人。十一月，商州刺史、荊襄等道租庸使韋倫發兵討平之。

上元元年（公元760年）｜山南東道｜四月，襄州將張維瑾、曹玠殺節度使史翽，據州反。以陝西節度使來瑱為山南東道節度使。瑱至襄州，張維瑾等皆降。

上元元年（公元760年）｜淮西｜十一月，宋州刺史兼淮西節度副使劉展為節度使王仲昇、監軍使刑延恩所讒間，遂起兵反，連下廣陵及潤、宣、杭、蘇、湖、常等東南州縣。命平盧都知兵馬使田神功討劉展。次年正月，劉展敗死。

上元二年（公元761年）｜劍南東川｜四月，梓州刺史段子璋從玄宗在蜀有功，東川節度使李奐奏替之。子璋舉兵，下綿、遂二州，自稱梁王，改元黃龍，以綿州為龍安府，置百官，又陷劍州。五月，西川節度使崔光遠與李奐共討平之。

上元二年（公元761年）｜淮南｜十月，楚州牙將高幹誣刺史李藏用謀反，襲殺之。

寶應元年（公元762年）｜河東｜二月（建卯月），河東節度使鄧景山為政苛察，為部下所殺。諸將請以都知兵馬使代州刺史辛雲京為帥，朝廷許之。雲京推按殺景山者，誅數十人。

寶應元年（公元762年）｜河東｜二月，絳州素無積蓄，將士糧賜不充，軍中咨怨。突將王元振作亂，殺朔方等諸道行營都統李國貞。時鎮西北庭行營兵屯於翼城，亦殺節度使荔非元禮，推裨將白孝德為節度使。肅宗發京師絹四萬匹、布五萬端、米六萬石以給絳州軍，以郭子儀為帥往鎮之。子儀殺王元振。

## 代宗

時間｜涉及藩鎮｜事例

寶應元年（公元762年）｜劍南西川｜七月，劍南兵馬使徐知道反，以兵守要害，拒朝廷所除西川節度使嚴武。八月，徐知道為其將李忠厚所殺，劍南平。

廣德元年（公元763年）｜山南東道｜正月，山南東道節度使來瑱坐削官爵，賜死。軍亂，分戍屬州諸將皆回兵襄陽。眾推梁崇義為帥。朝廷因而命之。

廣德元年（公元763年）｜同華｜六月，同華節度使李懷讓為宦官程元振所譖，恐懼自殺。

廣德元年（公元763年）｜嶺南｜十二月，宦官市舶使呂太一逐嶺南節度使張休，縱下大掠廣州。

廣德元年（公元763年）｜朔方｜朔方、河北副元帥僕固懷恩反，代宗起郭子儀等討之。懷恩引吐蕃、回紇、党項之眾寇邊。凡歷三年，永泰三年懷恩死。

廣德二年（公元764年）｜朔方｜二月，朔方行營節度使仆固瑒從其父懷恩反，十將白玉、焦暉帥眾攻殺之。

廣德二年（公元764年）｜河中｜九月，河中尹兼節度副使崔㝢發鎮兵西御吐蕃，為法不一。鎮兵作亂，掠官府及居民，終夕乃定。

永泰元年（公元765年）｜淄青｜七月，平盧淄青節度使侯希逸好游畋，營塔寺，軍州苦之，兵馬使李懷玉得眾心。軍士逐希逸，奉懷玉為帥。朝廷因以懷玉為留後，賜名正己。

永泰元年（公元765年）｜劍南西川｜閏十月，西川節度使郭英又殘暴，西山兵馬使崔旰起兵殺之。邛、瀘、劍州牙將各起兵討旰，蜀中大亂。

大曆二年（公元767年）｜同華｜正月，密詔郭子儀討同華節度使周智光。智光聚亡命無賴，眾至數萬，縱其剽掠以悅其心。擅留關中漕米，攔劫藩鎮貢獻。又殺陝州監軍。及被討，智光部下皆離心，華州牙將姚懷等殺之。

大曆三年（公元768年）｜平盧｜二月，商州兵馬使劉洽殺防禦使殷仲卿，尋討平之。

大曆三年（公元768年）｜河北｜六月，幽州兵馬使朱希彩、經略副使朱泚及弟滔共殺節度使李懷仙，希彩自稱留後。成德節度使李寶臣討之，不克。代宗以宰相王縉為節度使，希彩副之。縉度終不能制，勞軍而還。十一月，遂以希彩為節度使。

大曆三年（公元768年）｜滑亳｜九月，潁州刺史李岵以事忤滑亳節度使令狐彰，彰使判官姚奭代之。岵激怒將士，殺姚奭等百餘人。岵走依田神功於汴州。次年正月，詔賜李岵死。

大曆三年（公元768年）｜邠寧｜十二月，詔馬璘將四鎮北庭兵自邠寧徙鎮涇原，時四鎮北庭兵以久羈旅，數遷徙，皆怨誹。刀斧兵馬使王童之謀作亂。都虞候段秀實捕童之及其黨八人，皆斬之。遂徙於涇。

大曆三年（公元768年）｜平盧｜十二月，平盧行軍司馬許杲將卒三千人駐濠州不去，有窺淮南意，尋為其將康自勸所逐自勸擁兵繼掠，和州刺史、行營防禦使張萬福討平之。

大曆四年（公元769年）｜邠州｜六月，郭子儀自河中遷於邠州，其精兵皆自隨。軍士久家河中，頗不樂遷，往往自邠逃歸，行軍司馬嚴郢悉捕得，誅其渠帥，眾心乃定。

大曆四年（公元769年）｜河東｜九月，河東節度使王縉遣兵馬使王無縱、張奉璋將步騎三千人詣鹽州防秋。二人逗留不進，王縉擒斬之。

大曆五年（公元770年）｜鳳翔｜二月，鳳翔節度使李抱玉徙鎮山南西道，軍士憤怒，大掠坊市，數日乃定。

大曆五年（公元770年）｜湖南｜四月，湖南兵馬使臧玠構亂，殺觀察使崔灌，朝廷以禁軍大將辛京杲為湖南觀察使。

大曆七年（公元772年）｜盧龍｜七月，盧龍節度使朱希彩殘虐士卒，孔目官李懷瑗因眾怒殺之。眾推經略副使朱泚為帥十月，朝廷命為節度使。

大曆八年（公元773年）｜河北｜正月，相衛節度使薛嵩死，將士脅其子薛平為帥，平偽許之；既而讓其叔父崿，夜奉父喪逃歸鄉里。朝廷命崿知留後。

大曆八年（公元773年）｜河南｜二月，永平軍節度使令狐彰死，將士欲脅其子建為帥。建誓死不從，舉家西歸，詔以李勉為永平節度使。

大曆八年（公元773年）｜嶺南｜九月，嶺南裨將哥舒晃殺其帥呂崇賁。

大曆九年（公元774年）｜徐州｜二月，徐州軍亂，刺史梁乘逾城走。

大曆九年（公元774年）｜河南｜二月，汴宋節度使田神功死，其防秋兵千五百人盜庫財潰歸，詔以神功弟神玉知汴宋留後。

大曆十年（公元775年）｜河北｜正月，昭義兵馬使裴志清逐留後薛崿，帥其眾歸田承嗣。承嗣乘機襲取相衛四州之地。代宗發河東、成德、幽州、淄青、淮西、永平、汴宋、河陽、澤潞諸道兵進討。越二年不克，不得已而赦之。

大曆十年（公元775年）｜河陽｜二月，河陽三城使常休明苛刻少恩，為軍士所逐，奉兵馬使王惟恭為帥，大掠數日乃定。監軍冉庭蘭撫慰之。次年三月，軍復亂，逐監軍冉庭蘭出城。庭蘭成備而入，誅亂者數十人。

大曆十年（公元775年）｜河南｜三月，陝州軍亂，逐兵馬使趙令珍，觀察使李國清遍拜將士乃得脫去。軍士大掠庫物。

大曆十一年（公元776年）｜河南｜五月，汴宋留後田神玉死，都虞候李靈曜殺兵馬使、濮州刺史孟鑒，北結田承嗣為援，悉以其黨為管內刺史縣令，欲效河北藩鎮。八月，詔淮西、永平、河陽等諸道兵進討，十月討平之。

大曆十一年（公元776年）｜關內｜十二月，涇原節度使馬璘病危，都虞候史廷幹、兵馬使崔珍、十將張景華謀因喪作亂，行軍司馬段秀實嚴兵以備，未遂。

大曆十三年（公元778年）｜朔方｜三月，回紇使還經河中，朔方駐屯將士掠其輜重，因大掠坊市。

大曆十三年（公元778年）｜朔方｜十二月，郭子儀入朝，朔方河東都虞候李懷光與監軍謀代其位，欲誅大將溫儒雅等為亂未遂。

大曆十四年（公元779年）｜淮西｜三月，淮西節度使李忠臣貪殘好色，將吏妻女美者，多逼淫之，悉以軍政委妹婿副使張惠光。惠光挾勢橫暴，其子為牙將，暴橫更甚。左廂都虞候李希烈為眾所服。希烈與大將丁暠等殺惠光父子而逐忠臣。朝廷命希烈為留後。

大曆十四年（公元779年）｜河東｜三月，河東副元帥留後部將凌正謀作亂，未遂。河中尹王翃誅之。

## 德宗

時間｜涉及藩鎮｜事例

大曆十四年（公元779年）｜關內｜八月，李懷光為邠寧節度使，諸將史抗、溫儒雅等不服。懷光發兵防秋，屯長武城，軍令不行。懷光遣其宿衛，既而使人追殺之。

建中元年（公元780年）｜關內｜二月，征涇原節度使段秀實為司農卿，以邠寧節度使李懷光兼涇原帥，使移軍原州。涇州將士不樂遷徙，又懼懷光軍令嚴酷。涇州別駕劉文喜因而為亂，求旌節。德宗不許。五月，文喜為部下所殺。

建中元年（公元780年）｜湖南｜七月，先是湖南牙將王國良戍外鎮，觀察使貪其家富，以死罪加之。王國良據縣叛，集兵千人，連年討之不克。至是觀察使曹王皋招降之，詔赦其罪，賜名惟新。

建中二年（公元781年）｜河北｜正月，成德節度使李寶臣死，傳位於其子惟岳，德宗發兵討之。魏博節度使田悅、淄青節度使李正己、山南東道節度使梁崇義連兵拒命。是年七月，淄青李正己死，子李納擅襲父位。朝廷又討之。次年閏正月，成德兵馬使王武俊殺惟岳歸降，河北幾平。

建中二年（公元781年）｜關內｜二月，振武節度使彭令芳苛虐，監軍劉惠光貪婪，軍士共殺之。

建中三年（公元782年）｜河北｜二月，唐軍討河北略定，唯魏州未下，淄青李納勢窮蹙。朝廷瓜分成德地分屬張孝忠、王武俊、康日知等將，幽州朱滔以未得深州而不滿，田悅乘機煽動反叛。於是朱滔、田悅、王武俊、李納等連兵叛亂，十一月又分別自稱冀王、魏王、趙王、齊王，號為四國次年，因涇原兵變，德宗出居奉天，使人說田悅、王武俊、李納赦其罪。興元元年，三人皆去王號，上表謝罪。

建中三年（公元782年）｜河北｜四月，幽州節度使朱滔將步騎二萬五千擅自深州南救田悅，至束鹿，軍士大亂，不欲南下。朱滔殺其唱首者二百餘人。

建中三年（公元782年）｜安南｜七月，演州司馬李孟秋舉兵反，自稱安南節度使，安南都護輔良交討斬之。

建中三年（公元782年）｜淮西｜十二月，淮西節度使李希烈自稱天下都元帥。是後興兵數年，希烈稱帝，國號楚，攻陷汴州等地。貞元二年希烈為其牙將陳仙奇所殺。

建中三年（公元782年）｜河北｜滄州刺史李固烈離任前，悉取軍府綾縑、珍貨數十車以行。軍士大噪，遂殺固烈，屠其家。

建中四年（公元783年）｜關內｜十月，發涇原兵救襄城李希烈之圍。兵士皆攜子弟而來，冀得厚賜給其家。至是，一無所賜。軍亂，爭劫瓊林、大盈庫，德宗出奔奉天。亂軍推朱泚為帥。不久，泚自稱帝，國號秦。

建中四年（公元783年）｜關內｜十月，鳳翔、涇原將張廷芝、段誠諫將數千人救襄城，未出潼關，聞朱泚據長安，殺其大將隴右兵馬使戴蘭，潰歸朱泚。

建中四年（公元783年）｜關內｜十月，鳳翔後營將李楚琳等殺節度使張鎰，自為節度使，降於朱泚。

建中四年（公元783年）｜山南東道｜十月，商州團練兵殺其刺史謝良輔。

建中四年（公元783年）｜劍南西川｜十一月，劍南西山兵馬使張昢以所部兵作亂，攻入成都，西川節度使張延賞棄城奔漢州鹿頭戍將叱干遂等討之，斬昢及其黨，延賞歸成都。

興元元年（公元784年）｜朔方｜二月，朔方節度使李懷光自河北回救奉天、為盧杞所構，以兵逼朝廷逐盧杞，因內不自安，遂有異志，潛與朱泚通謀，逼攻德宗，其下紛紛叛去。次年八月，懷光勢窮，自縊而死。

興元元年（公元784年）｜河北｜三月，田悅用兵屢敗，其下厭苦之。兵馬使田緒乘朝廷派孔巢父宣慰魏博之時，率眾作亂，殺田悅。四月，朝廷命緒為魏博節度使。

興元元年（公元784年）｜關內｜三月，李懷光使人令邠寧留後張昕發留兵萬餘人及行營將士家屬會涇陽，兵馬使韓游瓌等殺昕，拒懷光。因命游瓌知軍府事。

興元元年（公元784年）｜朔方｜四月，靈武守將寧景璿為李懷光治第，別將李如暹攻殺之。

興元元年（公元784年）｜關內｜四月，涇原大將田希鑒與朱泚通謀殺節度使馮河清，以軍府歸泚；泚以希鑒為節度使。

興元元年（公元784年）｜關內｜七月，李懷光請束身歸朝，朝廷派給事中孔巢父前往宣慰。宣詔未畢，巢父為懷光左右兵士所殺。

興元元年（公元784年）｜隴右｜閏十月，以李晟為鳳翔、隴右節度使及四鎮、北庭行營副元帥，晟殺涇州屢為亂者石奇等三十餘人，並縊殺田希鑒。

興元元年（公元784年）｜淮南｜十二月，淮南節度使陳少游死，大將王韶令將士推己為留後，且欲大略，浙江東西節度使韓滉遣使威脅制止。

貞元元年（公元785年）｜河南｜七月，陝虢都知兵馬使達奚抱暉鴆殺節度使張勸，邀求旌節。以李泌為陝虢都防禦水陸轉運使，泌至，械林滔等五人送京師，抱暉亡遁。

貞元二年（公元786年）｜淮西｜四月，李希烈反叛以來，兵勢日蹙，淮西大將陳仙奇毒殺之。德宗命仙奇為節度使。

貞元二年（公元786年）｜淮西｜七月，兵馬使吳少誠殺仙奇，朝廷因而授少誠節度使。

貞元二年（公元786年）｜河南｜八月，義成節度使李澄死，其子克寧謀總軍務，秘不發喪。九月始發喪，殺行軍司馬馬鉉。汴宋節度使劉玄佐出師屯境上制之。詔以東都留後賈耽為義成節度使，克寧悉取府庫之財夜出，軍士從而剽之，比明殆盡。

貞元三年（公元787年）｜陝西｜正月，淮西防秋兵馬使吳法超擅引步騎四千自鄜州叛歸，陝虢觀察使李泌奉命發兵攔截殺略殆盡。

貞元三年（公元787年）｜淮西｜五月，淮西留後吳少誠欲拒朝命，判官鄭常、大將楊冀等謀逐之。事泄，常、冀等為少誠所殺。

貞元四年（公元788年）｜福建｜四月，福建觀察使吳銑苦役軍士，兵亂，殺銑腹心十餘人，逼銑牒大將郝誠溢掌留務。誠溢上表請罪。德宗以太子賓客吳湊鎮福建，貶吳銑為涪州刺史。

貞元四年（公元788年）｜陝西｜七月，以金吾將軍張獻甫為邠寧節度使，戍卒裴滿憚獻甫之嚴，以其「不出本軍」而拒之請以范希朝為節度使。邠寧都虞候楊朝晟與諸將謀，斬亂卒二百餘人，迎獻甫為帥。以希朝為寧州刺史，副獻甫。

貞元八年（公元792年）｜湖北｜三月，山南東道節度使曹成王李皋死，知留後事李實性刻薄，裁損軍士衣食。鼓角將楊清潭帥眾作亂。都將徐誠號令禁遏，收清潭等六人斬之。以荊南節度使樊澤徙鎮山南東道。

貞元八年（公元792年）｜河南｜四月，宣武節度使劉玄佐死，朝廷遣使問軍中，擬以陝虢觀察使吳湊為代，監軍與行軍司馬盧瑗皆以為便。玄佐親軍作亂，立玄佐之子士寧為帥。德宗懼其與李納合，授以旌節。

貞元九年（公元793年）｜河南｜十二月，劉士寧為帥，諸將多不服。士寧淫亂殘忍，出畋輒數日不還，軍中苦之。都知兵馬使李萬榮得眾心，假朝命而逐之。德宗以萬榮為留後。

貞元十年（公元794年）｜河南｜四月，宣武親兵三百人素驕橫，留後李萬榮遣其赴京西防秋。大將韓惟青等誘親兵作亂攻萬榮，萬榮擊破之。親兵掠而潰，多奔宋州刺史劉逸准。

貞元十年（公元794年）｜山西｜六月，昭義節度使李抱真死，其子李緘謀襲位，秘不發喪。德宗知其詐，遣中使往觀變且以軍事授步軍都虞候王延貴。

貞元十年（公元794年）｜山西｜七月，以延貴為留後，賜名虔休。行軍司馬、攝洺州刺史元誼不服，表請磁、邢、洺為一鎮，昭義精兵多在此，德宗不許。於是元、王互相攻戰。久之，元誼率洺州兵五千人及其家屬萬餘口奔魏博。

貞元十一年（公元795年）｜河北｜九月，橫海節度使程懷直不恤士卒，獵於野，數日不歸。其從父兄兵馬使懷信因眾之怨閉門拒逐之。十月，以懷信為留後。

貞元十二年（公元796年）｜河南｜六月，宣武節度使李萬榮病風, 詔以押牙劉沐為行軍司馬, 萬榮子兵馬使李迺謀奪兵柄。都虞候鄧惟恭與監軍俱文珍執迺送京師。七月，以董晉為宣武帥。

貞元十四年（公元798年）｜陝西｜閏五月，以神策行營節度使韓全義為夏綏節度使，從長武城徙鎮夏州，士卒以夏州貧瘠，又盛夏，不樂徙居；軍亂，殺大將王棲岩等。都虞候高崇文誅首亂者，眾然後定。

貞元十四年（公元798年）｜浙江｜十二月，浙東明州鎮將栗鍠殺刺史盧雲，攻陷浙東州縣，次年二月為觀察使裴肅所擒。

貞元十五年（公元799年）｜河南｜二月，宣武節度使董晉死，留後陸長源性刻急，揚言將以法治軍士之弛慢。故事，主帥死，給軍士布以制服，判官孟叔度剋扣其值。軍士怨怒，殺長源、叔度。監軍俱文珍密召宋州刺史劉逸准入汴州，亂眾乃定。尋以逸准為節度使，賜名全諒。

貞元十六年（公元800年）｜河南｜三月，宣武自劉玄佐以來，凡五作亂，士卒益驕縱。至是節度使韓弘陳兵牙門，召屢為唱首劉鍔等三百人，悉斬之。自是二十餘年，士卒不敢為亂。

貞元十六年（公元800年）｜貴州｜四月，黔中觀察使韋士宗，政令苟刻，為牙將傅近等逐之，出奔施州。五月，士宗復入黔中，妄殺長吏，人心大擾，次年三月，復逃去。

貞元十六年（公元800年）｜江蘇｜五月，徐泗濠節度使張建封死，軍亂，推建封之子張愔知軍府事，表求旌節，德宗不許加淮南節度使杜佑兼徐州節度使以討之，官軍屢敗。朝廷不得已，除愔為徐州團練使，泗州刺史張伾為泗州留後，濠州刺史杜兼為濠州留後，仍加杜佑兼濠泗觀察使。

貞元十七年（公元801年）｜陝西｜五月，邠寧節度使楊朝晟死，朝廷將以定平鎮兵馬使李朝宗（時隸神策軍）代之。軍士拒納，兵馬使高固以寬厚得眾心，軍士擁立之；詔授固節度使。

貞元十七年（公元801年）｜山西｜七月，河東節度使鄭儋暴死，不及命後事，軍中喧譁，將有變。八月，以行軍司馬嚴綬為河東節度使。

貞元十八年（公元802年）｜陝西｜十月，鄜坊節度使王棲曜死，中軍將何朝宗謀作亂，都虞候裴玢擒斬之。

貞元十九年（公元803年）｜安南｜二月，安南牙將王季元逐其觀察使裴泰，左兵馬使趙勻斬季元及其黨，迎泰而復之。

貞元十九年（公元803年）｜河南｜六月，陳許節度使上官涚死，其婿田偁欲脅其子使襲軍政。牙將王沛以其謀告監軍范日用，討擒之。以行軍司馬劉昌裔為帥。

貞元十九年（公元803年）｜陝西｜閏十月，鹽州節度判官崔文先權知鹽州事，為政苟刻，部將李庭俊作亂，殺而食之。左神策兵馬使李興干戍鹽州，殺庭俊以聞。

貞元二十年（公元804年）｜關內｜正月，天德軍都防禦團練使李景略死，軍士以判官任迪簡仁者，欲奉以為帥。監軍抱置別室，軍士發扃取之。詔以迪簡代景略。